Bukedde Online - Mukuume obuyonjo okuziyiza alusa mu baana
Omusawo alaze empagi 6 kw'oba otambulira...
Abaana ennaku zino batawaanyizibwa alusa nga kiva ku bujama
Omuwala ng'alumwa alusa
Wali obaddeko n’omwana ne bakugamba nti, alina alusa nga naye muzadde we amuwa ebyokulya ate mu budde?
Alusa bulwadde obw’obulabe mu bantu ab’enjawulo okuli abakulu n’abato era ng’omuntu bw’abeera tazijjanjabye bulungi busobola okuvaako obulwadde obulala.
Emmere erina okuliibwa mu budde ate ng'erina emigaso eri omubiri
Dr. Yusuf Mwinike, omukugu mu ddwaaliro e Mulago agamba nti, alusa ezisinga ziva ku ndya mbi abantu gye batera okwettanira n’abantu obutabeera bayonjo mu ne basobola okutambuza akawuka okuva ku muntu omu okutuuka ku mulala.
Alusa ezisinga zireetebwa akawuka akava ku bucaafu (Pyrori Ulcers) okuli omuntu obutanaaba mu ngalo ng’avudde mu kaabuyonjo n’avaayo n’akawuka. Dr. Mwinike ategeeza nti, akawuka ak’engeri eno kaabulabe.
Agamba nti, abaana abato ensangi zino basangibwa n’ekika kya alusa zino nga kiva ku kugabanya ebyokulya n’omuntu alina akawuka kano naddala nga waliwo akiriddeko.
Omukyala ng'anaaba mu ngalo ng'avudde mu kaabuyonjo
Akawuka kano kaleeta ekyenda ky’omuntu okwenyoola, okufuna ebbugumu eringi, okuwulira ng’alina ebisaanyi oba ensolosozi mu lubuto, okufuluma oba okusesema omusaayi, kayinza okuleetera ebisenge by’omutima gw’omuntu okuzimba ne asidi okuyitirira mu mubiri, okusinduukirirwa emmeeme, omutima obutakuba bulungi n’okulumwa amaaso n’omutwe.
Akubiriza abantu olufuna obubonero buno okugenda ew’omusawo omukugu bajjanjabwe, okukuuma obuyonjo n’okulya mu budde ate emmere erina emigaso eri emibiri.
Dr. Yusuf Mwinike,